钦定古今图书集成/历象汇编/乾象典/第028卷 > 荆川稗编 > 《吴澄七政左旋说》
## 钦定古今图书集成/历象汇编/乾象典/第028卷 > 荆川稗编 > 《吴澄七政左旋说》

草庐吴氏曰：“天与七政，八者皆动。今人只将天做硬
盘，却以七政之动在天盘上行。古来历家非不知七
政亦左行，但顺行难算，只得将其逆退与天度相直
处算之，因此遂谓日月五星逆行也。譬如两船使风
皆趋北，其一船行缓者，见前船之快，但觉自己之船
如倒退南行然，其实只是行缓，赶前船不著故也。今”
当以太虚中作一空盘，却以八者之行较其迟速。天
行最速，一日过了太虚空盘一度。镇星之行比天稍
迟，于太虚盘中虽略过了些子，而不及于天，积二十
八个月刻，不及天三十度。岁星之行，比镇星尤迟，其
不及于天，积十二个月，与天争差三十度。荧惑之行
比岁星更迟，其不及于天，积六十日，“争差三十度。太
阳之行比荧惑又迟，但在太虚之盘中，一日行一周
匝，无馀无欠。比天之行，一日不及天一度，积一月则
不及天三十度。”太白之行稍迟于太阳，但有疾时，迟
疾相准，则与太阳同。辰星之行，又稍迟于太白，但有
疾时，迟疾相准，则与太白同。太阴之行最迟，一日所
及，比天为差十二三四度，其行迟，故退数最多。今人
多不晓，以为逆行，则谓太阴之行最疾也。今次其行
之疾迟，天一、土二、木三、火四、日五、金六、水七、月八。夫
土水火，其行之速过于日，金水月，其行之迟又不及
日。此其大率也。